Diari Oficial de la Generalitat Valenciana


Sumari del DOGV 857, del 30-06-1988 (1988/811557)

RESOLUCIÓ de 23 de juny de 1988, de la Direcció General de Comerç per la qual es concedeixen automatitzacions d'horaris comercials excepcionals.
------------------------------------------------------------------------------------------------------------------------------------------------

### Dades del document

Número de DOGV
:   857

Data del DOGV
:   30-06-1988

Secció del DOGV
:   ALTRES DISPOSICIONS

Número del document
:   1988/811557


Data del document
:   23-06-1988

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 23 de juny de 1988, de la Direcció General de Comerç, per la qual es concedeixen autoritzacions d'horaris comercials excepcionals.  
El règim general d'horaris que regeix en l'actualitat per a la Comunitat Valenciana, aplicable a les activitats comercials quant a l'obertura al públic dels establiments on es realitzen, és el previst per l'article 9 de la Llei de la Generalitat Valenciana 8/1986, d'Ordenació del Comerç i Superfícies Comercials.  
L?article esmentat preveu igualment la possibilitat d'autoritzar horaris i dies excepcionals al règim general establert.  
Pel que fa a aquest aspecte particular, s'ha constituït en pràctica freqüent, des de l'assumpció de competències en matèria de comerç interior per la Generalitat Valenciana, l'autorització d'horaris excepcionals al règim en vigència en cada moment, motivada per circumstàncies sectorials, temporals o geogràfiques, que s'hi presenten amb regularitat.  
Conscient de la necessitat de sistematitzar i de concretar aquesta gamma d'autoritzacions, la pràctica de la qual ha estat usual en el passat, i a fi d'alleugerir al màxim possible els procediments administratius de concessió d?aquestes, la Direcció General de Comerç ha elaborat una proposta d?excepcions al règim general d'horaris comercials, per a l'any comercial en curs.  
Aquesta proposta recull bona part dels casos i motius, en què s'hi han fonamentat les sol·licituds del sector, i ha estat sotmesa a la consideració de les entitats més representatives dels distints estaments que configuren i protagonitzen l'activitat comercial.  
En atenció al contingut de la proposta i per considerar les observacions realitzades a aquesta, la Direcció General de Comerç ha resolt:  
Primer. S'autoritza els establiments comercials minoristes que practiquen la venda en rebaixes, com a conseqüència del canvi d'estació de la temporada d?estiu, perquè superen el màxim de seixanta hores d'obertura setmanal. Realitzant, durant els dies laborables del període comprés entre l'1 i el 31 de juliol del 1988, ambdós inclusivament, una ampliació de l?horari comercial habitual, per al conjunt del període assenyalat, de setze hores com a màxim.  
A títol indicatiu, es recomana que les hores d'obertura excepcional autoritzades es distribuesquen equitativament en les dues primeres setmanes de la venda promocional.  
Segon. Amb motiu de la venda en rebaixes corresponent a la fi de temporada d'hivern, s'autoritza els establiments comercials minoristes que la practiquen a sobrepassar, durant els dies laborables del període comprés entre el 7 i el 23 de gener de 1989, ambdós inclusivament, les seixanta hores d'obertura setmanal màxima. L?ampliació excepcional de l?horari comercial, per al conjunt del període indicat, es fixa en un màxim total de setze hores.  
Tercer Per al període de Nadal-Reis de 1988/89, s'autoritza els establiments comercials minoristes a sobrepassar les seixanta hores d?obertura setmanal màxima, en la forma següent:  
a) Durant els dies laborables de la setmana del 10 al 18 de desembre de 1988, fins un màxim de quatre hores. A efectes indicatius, es recomana l'aplicació equitativa d?aquestes hores als dies 16 i 17, en què s'hi podrà retardar el tancament fins les 22 hores.  
b) Durant els dies laborables de les setmanes del 19 al 25 de desembre de 1988 i del 26 de desembre a l'1 de gener de 1989, fins un màxim de deu hores en cada una. A efectes indicatius, es recomana l'aplicació equitativa d'aquestes hores, des del dilluns al divendres de les setmanes considerades, en què s'hi podrà retardar el tancament fins les 22 hores.  
c) Durant els dies laborables de la setmana del 2 al 18 de gener de 1989, fins un màxim de vuit hores, sense perjudici del que estableix el punt segon de la present resolució. A efectes indicatius, es recomana l'aplicació d'aquestes hores a retardar el tancament fins les 22 hores, els dies 2 i 3, i fins les 24 hores, els dies 4 i 5 de gener.  
Quart. S'autoritza els establiments comercials minoristes la seua obertura al públic els dies 31 de juliol de 1988, 15 d'agost de 1988 i 4 i 18 de desembre de 1988, durant un màxim de deu hores diàries, en els quals es podrà depassar, amb la mateixa mesura, el màxim autoritzat.  
Cinqué. En el cas dels establiments comercials minoristes amb autorització individual d'horaris excepcionals, se'ls aplicarà l'autorització atorgada per aquesta resolució, en allò que els siga més favorable.  
Sisé. La possibilitat de realitzar aquests horaris comercials excepcionals s?entén sense perjudici i amb l?estricte compliment de la legislació laboral vigent.  
Seté. Aquesta Resolució es publicarà al Diari Oficial de la Generalitat Valenciana.  
València, 23 de juny del 1988. - El Director General de Comerç: Manuel López Estornell.